กีฬาเคอร์ลิงในโอลิมปิกฤดูหนาว 2026

การแข่งขันกีฬาเคอร์ลิงในโอลิมปิกฤดูหนาว 2026 จะจัดขึ้นที่ สนามกีฬาโอลิมปิกเดลเกียชโช ในกอร์ตีนาดัมเปซโซ ประเทศอิตาลี การแข่งขันกีฬาเคอร์ลิงมีกำหนดจัดขึ้นตลอดระยะเวลาการแข่งขัน ตั้งแต่วันที่ 4 ถึง 22 กุมภาพันธ์ ค.ศ. 2026 นับเป็นครั้งที่เก้าที่กีฬาเคอร์ลิงได้รับการบรรจุเป็นชนิดกีฬาในการแข่งขันโอลิมปิก

ในการแข่งขันทั้งสามรายการ ได้แก่ ประเภทชาย ประเภทหญิง และเคอร์ลิงคู่ผสม จะมีชาติที่ผ่านการคัดเลือกเข้าร่วมการแข่งขันรายการละ 10 ชาติ โดยมีการจัดสรรโควตานักกีฬารวมทั้งสิ้น 120 คน (ชายและหญิงอย่างละ 60 คน) อย่างไรก็ตาม นักกีฬาสามารถลงแข่งขันได้ทั้งในประเภทชายหรือหญิง และประเภทคู่ผสม หากชาติของตนผ่านการคัดเลือก และคณะกรรมการโอลิมปิกแห่งชาติได้เสนอชื่อนักกีฬาเข้าร่วมทั้งสองรายการ

การแข่งขันกีฬาเคอร์ลิงจะมีทั้งหมด 3 รายการ ได้แก่ ประเภทชาย 1 รายการ ประเภทหญิง 1 รายการ และประเภทคู่ผสม 1 รายการ

 การคัดเลือก 

ในฐานะประเทศเจ้าภาพ อิตาลี ได้สิทธิ์ผ่านเข้าร่วมการแข่งขันโดยอัตโนมัติในทุกรายการ

การคัดเลือกทีมเข้าแข่งขันกีฬาเคอร์ลิงในโอลิมปิกฤดูหนาวกำหนดผ่าน 2 วิธี ดังนี้
 คณะกรรมการโอลิมปิกแห่งชาติ 8 อันดับแรก จากการจัดอันดับคะแนนคัดเลือกโอลิมปิก ซึ่งคำนวณจากผลงานในรายการชิงแชมป์โลกประเภทชาย หญิง และคู่ผสม ในปี ค.ศ. 2024 และ ค.ศ. 2025 จะผ่านเข้าร่วมการแข่งขันโอลิมปิกฤดูหนาว อย่างไรก็ตาม หากประเทศเจ้าภาพการแข่งขันโอลิมปิกฤดูหนาว คือ อิตาลี ไม่ติดอยู่ใน 8 อันดับแรกของประเภทการแข่งขันนั้น จะมีเพียงคณะกรรมการโอลิมปิกแห่งชาติ 7 อันดับแรกเท่านั้นที่ผ่านเข้ารอบด้วยวิธีนี้
 โควตาที่เหลืออีก 2 ทีมในแต่ละรายการ จะตัดสินจากการแข่งขันรอบคัดเลือกโอลิมปิก ซึ่งมีกำหนดจัดขึ้นในเดือนธันวาคม ค.ศ. 2025 ที่สโมสรเคอร์ลิงเคลโลว์นา ใน คีโลว์นา ประเทศแคนาดา

 สรุป
 ชาติ ชาย หญิง คู่ผสม นักกีฬา         12        10        7       5       2       5         12         12       5        7        7         12         12         12 รวม: 14 คณะกรรมการโอลิมปิกแห่งชาติ 10 10 10 120

 อ้างอิง 

หมวดหมู่:เคอร์ลิง
หมวดหมู่:โอลิมปิกฤดูหนาว 2026